Národná rada Slovenskej republiky

**VII. volebné obdobie**

–––––––––––––––––––––––––––––––––––––––––––––––––––––––––––––––––––

Číslo : 606/2018

**913a**

### **S p o l o č n á s p r á v a**

**o výsledku prerokovania** **Programového vyhlásenia vlády Slovenskej republiky a žiadosti o vyslovenie dôvery vláde (tlač 913)** **vo výboroch Národnej rady Slovenskej republiky**

**–––––––––––––––––––––––––––––––––––––––––––––––––––––––––––––––––––––––––––––––-**

Programové vyhlásenie vlády Slovenskej republiky a žiadosť o vyslovenie dôvery vláde (tlač 913) bolo predložené vládou Slovenskej republiky Národnej rade Slovenskej republiky v súlade s čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky.

**I.**

Programové vyhlásenie vlády Slovenskej republiky a žiadosť o vyslovenie dôvery vláde na rokovaní Národnej rady Slovenskej republiky predniesol predseda vlády SR Peter Pellegrini **dňa 23. marca 2018** s tým, že schôdza NR SR bola prerušená na čas, kým zasadli výbory Národnej rady Slovenskej republiky.

Programové vyhlásenie vlády Slovenskej republiky a žiadosť o vyslovenie dôvery vláde bolo doručené Národnej rade Slovenskej republiky pred 30. schôdzou Národnej rady Slovenskej republiky ako tlač 913.

Predseda Národnej rady SR svojím rozhodnutím č. 954 zo dňa 22. marca 2018 pridelil podľa § 107 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov Programové vyhlásenie vlády Slovenskej republiky a žiadosť o vyslovenie dôvery vláde (tlač 913) všetkým výborom (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu) na prerokovanie **počas prerušenia 30. schôdze Národnej rady SR.**

Ide o tieto výbory :

* Výbor NR SR pre financie a rozpočet
* Ústavnoprávny výbor NR SR
* Výbor NR SR pre hospodárske záležitosti
* Výbor NR SR pre pôdohospodárstvo a životné prostredie
* Výbor NR SR pre verejnú správu a regionálny rozvoj
* Výbor NR SR pre sociálne veci
* Výbor NR SR pre zdravotníctvo
* Výbor NR SR pre obranu a bezpečnosť
* Zahraničný výbor NR SR
* Výbor NR SR pre vzdelávanie, vedu, mládež a šport
* Výbor NR SR pre kultúru a média
* Výbor NR SR pre ľudské práva a národnostné menšiny
* Výbor NR SR pre európske záležitosti

Predseda Národnej rady SR súčasne určil ako gestorský Výbor Národnej rady Slovenskej republiky pre financie a rozpočet, ktorý na základe uznesení výborov predloží na schôdzu Národnej rady Slovenskej republiky spoločnú správu o prerokovaní Programového vyhlásenia vlády Slovenskej republiky a žiadosti o vyslovenie dôvery vláde (tlač 913 a) vo výboroch a návrhy z rozpravy ako podklady na prijatie uznesenia Národnej rady Slovenskej republiky.

Programové vyhlásenie vlády Slovenskej republiky so žiadosťou o vyslovenie dôvery vláde (913) prerokovali v stanovenom termíne všetky určené výbory Národnej rady Slovenskej republiky.

**II.**

K predmetnému návrhu zaujali výbory Národnej rady Slovenskej republiky toto stanovisko :

1. **Prijali uznesenie** a **vyslovili súhlas** s predloženým Programovým vyhlásením vlády Slovenskej republiky a so žiadosťou o vyslovenie dôvery vláde (tlač 913) a

**odporučili**

**Národnej rade Slovenskej republiky**

Programové vyhlásenie vlády Slovenskej republiky **schváliť** a**vysloviť** dôveru vláde SR.

Výbor NR SR pre financie a rozpočet (uzn. č. 265 z 23. marca 2018)

Ústavnoprávny výbor NR SR (uzn. č. 350 z 23. marca 2018)

Výbor NR SR pre hospodárske záležitosti (uzn. č. 229 z 23. marca 2018)

Výbor NR SR pre pôdohospodárstvo a životné prostredie (uzn. č. 158 z 23. marca 2018)

Výbor NR SR pre verejnú správu a regionálny rozvoj (uzn. č. 139 z 23. marca 2018)

Výbor NR SR pre sociálne veci (uzn. č. 105 z 23. marca 2018)

Výbor NR SR pre obranu a bezpečnosť (uzn. č. 123 z 23. marca 2018)

Výbor NR SR pre vzdelávanie, vedu, mládež a šport (uzn. č. 144 z 23. marca 2018)

Výbor NR SR pre kultúru a média (uzn. č. 90 z 23. marca 2018)

Výbor NR SR pre európske záležitosti (uzn. č. 125 z 23. marca 2018)

Výbor NR SR pre ľudské práva a národnostné menšiny (uzn. č. 79 z 23. marca 2018)

1. **Neprijali uznesenie**, nakoľko návrh uznesenia nezískal potrebný súhlas nadpolovičnej väčšiny všetkých poslancov:

Výbor NR SR pre zdravotníctvo

Zahraničný výbor NR SR

**III.**

Gestorský výbor na základe uznesení výborov kProgramovému vyhláseniu vlády Slovenskej republiky a žiadosti o vyslovenie dôvery vláde (tlač 913)

odporúča

Národnej rade Slovenskej republiky

podľa čl. 86 písm. f) Ústavy Slovenskej republiky v termíne stanovenom čl. 113 Ústavy Slovenskej republiky

1. **s c h v á l i ť**

Programové vyhlásenie vlády Slovenskej republiky,

1. **v y s l o v i ť**

dôveru vláde Slovenskej republiky.

**IV.**

Predmetná spoločná správa výborov Národnej rady Slovenskej republiky k  Programovému vyhláseniu vlády Slovenskej republiky a žiadosti o vyslovenie dôvery vláde (tlač 913a) bola schválená uznesením gestorského výboru **č. 266 z 23. marca 2018**.

Výbor **určil** poslanca **Ladislava Kamenického za spoločného spravodajcu výboru** a zároveň ho poveril

1. predniesť spoločnú správu výborov na schôdzi Národnej rady Slovenskej republiky,
2. navrhnúť Národnej rade Slovenskej republiky postup pri hlasovaní o Programovom vyhlásení vlády Slovenskej republiky so žiadosťou o vyslovenie dôvery vláde v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Návrh uznesenia Národnej rady Slovenskej republiky je súčasťou tejto správy.

Bratislava 23. marca 2018

Ladislav K a m e n i c k ý, v.r.

predseda

Výboru NR SR pre financie a rozpočet

Národná rada Slovenskej republiky

**VII. volebné obdobie**

**–––––––––––––––––––––––––––––––––––––––––––––––––––––––––––––––––-**

Číslo : 606/2018

#### N á v r h

**Uznesenie**

#### Národnej rady Slovenskej republiky

**z ....marca 2018**

k  Programovému vyhláseniu vlády Slovenskej republiky a k žiadosti vlády o vyslovenie dôvery vláde (tlač 913)

**Národná rada Slovenskej republiky**

podľa čl. 86 písm. f) Ústavy Slovenskej republiky prerokovala Programové vyhlásenie vlády Slovenskej republiky a jej žiadosť o vyslovenie dôvery, ktoré vláda predložila podľa čl. 113 Ústavy Slovenskej republiky

1. **s c h v a ľ u j e**

Programové vyhlásenie vlády Slovenskej republiky,

##### **v y s l o v u j e**

##### dôveru vláde Slovenskej republiky.